  Туспуктэм: Григорий Фомин Наталия Сильвестрова Кизнер ёросын африкан чумалэсь нырысетӥ учырзэ шараязы. Висёнэз Вуж Аргабаш гурт дорысь «Вятский берег» пӧйшуран базаын кутэм кырпарсьлэсь шедьтӥзы. Со сярысь элькунынсь ветеринарияя управленилэн пресс-службаез ивортӥз. Висён вӧлмемлэсь утӥськон но сое быдтон понна ужрадъёс ортчыто. Кырпарсь шоез сутӥзы. Ёросысь пӧйшуран интыосы дезбарьеръёс пуктылӥзы, уй но нунал пудо-животэз чаклан мынэ. Кырпарсез кутон но возён интыосты, озьы ик пӧйшурлэсь шӧйзэ нуллэм машинаез дезинфицировать каризы. Ветеринарной служба вить искем карантин интыысь парсьёсты котькуд арня эскероз. Тодэ вайытом, африкан чума пудо понна кышкыт луэ. Парсьёслэсь через шедьтыку пудо йыр лыдэз быдтоно луэ. Висёнлэн азьланяз вӧлмонэзлэн кышкытлыкез бадӟым, малы ке шуоно кырпарсьёслэсь ветлэмзэс чакланы шуг. Чер гурт возёсъёсы медаз вуы шуыса кузёослы: гурт парсьёсты чаклано; парсьёсты тупатэм вузкарон интыосын гинэ ветеринарной ужкагазъёс вань дыръя басьтоно но вузано; парсьёсты кыре поттано ӧвӧл, озьы ик возёсэ кыр пӧйшуръёс пырыны медаз быгатэ. парсь возёнъёсы пыронэ дезинфекционной коврикъёс интыяно; пудо-живот вордон бервыл котырулосэз медаз кырсёмыты шуыса чаклано; биологической отходъёсты ветеринарной службаысь ӧнерчиослэн чакламзы улсын быдтоно; ӧнерчиослы парсьёсты эскерыны луонлык сётоно. Гурт яке кыр парсь кулон яке висён учыр дыръя, озьы ик гурт пудолэн сямыз воштӥськыку, одно ик ветеринарной службае 8 800-222-17-16 телефон номеръя жингыртоно. Тегъёс: висён гуртвозёс пудо пудовордон Кизнер Удмуртия  